تشارلز داروين (ب لونݣلي : Charles Robert Darwin) هو عالم ديال تّاريخ طّبيعي ؤ جيولوجي نݣليزي تزاد ف نݣليز ف 12 فبراير 1809 ف شرو سبوري ف واحد لعائلة نݣليزية علمية ؤ مات ف 19 أبريل 1882. لأب ديالو هو دكتور روبرت وارنج داروين، ؤ كان جدو "ارازموس داروين" عالم ومؤلف حتا هو. داروين تشهر بنظرية ديال تطور لي كتقول ݣاع لكاينات لي عايشة عندها نفس لأصل لمشترك، ف لوسط لعلمي تعرف بانو اول واحد هضر علا اهم ميكانزم ف تطور لي هو لانتخاب طّبيعي. كان داروين هو سّبب رّئيسي باش بان ضومين جديد ف لعلوم د لوراثة ؤ رسيم دلخرائط لوراثية لكاع نواع ديال لحياة من بنادم حتال لكاينات لي مكتبانش. ؤ مني نشر داروين لكتاب ديالو "لأصل ديال لأنواع" ناض ݣاع لعلما ؤ بداو ف رسيم ؤ تخطيط ؤ ليكتشاف شكال ؤنواع د لحياة ؤ شكال ديالها تطورية بواحد درجة مكانتش غاطيح على بال داروين، نظرية ديالو قلبات ݣاع لعلوم. ملاحضات جيولوجية ف أمريكا لجنوبية (1846) أصل لأنواع (1859) في تحدر لإنسان ولإنتقاء لجنسي (1871) أوطوبيوݣرافي ديال تشارلز داروين (1887)